Кой сключва гражданска отговорност
Съгласно чл. 483 от Кодекса за застраховането, длъжен да сключи договор за [застраховка Гражданска отговорност](https://zastra.bg/grajdanska-otgovornost/), е собственикът на моторно превозно средство, което е редовно регистрирано на територията на Република България и не е спряно от движение.  
  
Това задължение е безусловно и не зависи от собственика, предназначението или ползването на МПС. Собственикът на превозното средство е лицето, което се вписва в договора за застраховка.  
Формално полицата може да бъде сключена от всеки. Достатъчно условие е застраховащият да има застрахователен интерес или да бъде упълномощен от собственика, дори и устно.  
  
Всяко друго лице, различно от собственика на моторното превозно средство също може да сключи застрахователния договор, като в този случай, следва да е налице застрахователен интерес от сключването на договора.  
Застрахователен интерес е правно призната необходимост от защита срещу последиците от възможно застрахователно събитие. Такъв интерес имат например собственика на МПС, ползвателят, държателят, лизингополучателят и т.н.  
  
Т.е., извън задължението на собственика да поддържа валидна полица, законодателят е предвидил допълнително ограничение и за ползвателя на превозното средство. Застраховката покрива отговорността на всеки, който управлява застрахованото превозно средство на законово основание. Ето защо на глоба обаче подлежи и всеки водач, който управлява МПС без валидна полица.  
